ปธน.โอบามา ประกาศแผนพัฒนาเครือข่ายรถไฟความเร็วสูงทั่วอเมริกา
ในยุโรปและเอเชียนั้น มีรถไฟโดยสารความเร็วสูง ใช้กันมานานหลายปีแล้ว แต่ที่อเมริกานี่ ยังถือว่าล้าหลังในด้านนี้อยู่มาก เพราะรถไฟในอเมริกา
แต่สิ่งเหล่านี้กำลังจะเปลี่ยนไปเมื่อประธานาธิบดีโอบาม่า ประกาศแผนพัฒนาเครือข่ายรถไฟความเร็วสูงทั่วอเมริกาโดยให้เงินลงทุนในช่วงเริ่มแรก 8 พันล้านดอลล่าร์ โครงการรถไฟความเร็วสูงนี้ จะมีประโยชน์ด้านใดบ้าง รถไฟความเร็วสูงที่ฝรั่งเศสมีความเร็วสูงสูด574 กิโลเมตรต่อชั่วโมง ส่วนรถด่วนที่ญี่ปุ่นนั้นมีความเร็วสูงสุด 581กิโลเมตรต่อชั่วโมง ทางด้านจีนก็กำลังตามมาติดๆ แต่ที่สหรัฐ รถไฟที่เร็วที่สุดซึ่งเรียกกันว่าAcela มีความเร็วสูงสุดเพียง 241 กิโลเมตรต่อชั่วโมง ช้ากว่าของญี่ปุ่น และฝรั่งเศสมากกว่าครึ่งและยังให้บริการจำกัดเพียงแค่ระหว่างกรุงวอชิงตัน นครนิวยอร์คและนครบอสตันเท่านั้นส่วนรถไฟอเมริกันที่วิ่งอยู่ตามส่วนอื่นๆ นั้น ส่วนใหญ่มีความเร็วไม่เกิน 170กม.ต่อชม. อย่างไรก็ตามความล่าช้าล้าหลังที่ว่านั้นกำลังจะเปลี่ยนไป อีกไม่กี่ปี ทางฝั่งตะวันตกของสหรัฐ ที่รัฐแคลิฟอร์เนียจะมีรถด่วนความเร็ว354 กม.ต่อชม. วิ่งระหว่างนครลอสแองเจลีส กับนครแซนแฟรนซิสโกโดยโครงการนี้จะเริ่มก่อสร้างในอีก 2 ปีข้างหน้า คาดว่าจะเริ่มให้บริการได้ในปี2020 และล่าสุด ประธานาธิบดีบารัค โอบาม่าประกาศแผนการลงทุน 8พันล้านดอลล่าร์เพื่อพัฒนาเครือข่ายรางรถไฟทั่วประเทศโดยเป้าหมายสำคัญอย่างหนึ่งคือการสร้างงานใหม่ๆ คุณJohnRisch แห่งสหภาพการคมนาคมสหรัฐ ซึ่งเป็นสหภาพตัวแทน แรงงานรางรถไฟที่ใหญ่ที่สุดในประเทศระบุว่าเฉพาะแค่ในรัฐแคลิฟอร์เนีย คาดว่าโครงการสร้างรางรถไฟความเร็วสูง 2 สายจะช่วยสร้างงานได้ถึง160,000 ตำแหน่ง โดยตามโครงการที่ประธานาธิบดีโอบาม่าเสนอนั้น จะมีการพัฒนารางรถไฟ13 สายตามเขตเมืองใหญ่ๆ ทั่วสหรัฐ อย่างไรก็ตาม รางรถไฟที่จะใช้กับรถด่วนความเร็วสูงจริงๆจะมีเพียงแค่ในรัฐแคลิฟอร์เนียกับรัฐฟลอริดา เนื่องจากรางรถไฟส่วนใหญ่ ในอเมริกายังต้องใช้ร่วมกันระหว่างรถไฟโดยสารกับรถไฟขนส่งสินค้า คุณSteveKulm แห่งบริษัทรถไฟ Amtrak เจ้าของรถด่วน ที่มีความเร็วสูงสุดในอเมริกาในปัจจุบันชี้ว่าความแตกต่างระหว่างรถไฟด่วนในยุโรป และเอเชียกับในอเมริกาก็คือรถไฟด่วนในยุโรปและเอเชียนั้น จะมีรางเฉพาะ แต่ที่อเมริกาต้องใช้รางร่วม กับรถไฟขนส่งสินค้าและงบประมาณส่วนใหญ่ที่จะได้นั้น จะใช้ในการพัฒนาโครงสร้างพื้นฐาน และบริการของรถไฟแบบธรรมดาแต่ทั้งนี้ทั้งนั้น คุณ Kulm ระบุว่าปัจจุบันการโดยสารรถไฟด่วน ในอเมริกากำลังได้รับความนิยมมากขึ้นเรื่อยๆ ทางด้านนักรณรงค์เพื่อสิ่งแวดล้อมอย่างคุณHowardLearner แห่งศูนย์นโยบาย และกฎหมายสิ่งแวดล้อม ก็ดูจะพออกพอใจกับแนวคิดโดยสารรถไฟด่วนเนื่องจากหากเทียบกัน ตามจำนวนผู้โดยสารต่อระยะทางแล้ว เขาบอกว่ารถไฟด่วนจะช่วยประหยัดเชื้อเพลิง ได้มากกว่ารถยนต์ถึง 3เท่าและมากกว่าเครื่องบินถึง 6 เท่า จึงช่วยลดมลพิษ และปริมาณก๊าซ ที่เป็นสาเหตุของปรากฎการณ์เรือนกระจกได้อีกด้วย นอกจากนี้คุณ JohnRisch แห่งสหภาพการคมนาคมสหรัฐ ยังเสริมว่า รถไฟโดยสารนั้น เป็นพาหนะที่ปลอดภัยที่สุดปลอดจากการจราจรที่คับคั่ง อีกทั้งยังประหยัดเชื้อเพลิงช่วยลดการพึ่งพาการนำเข้าน้ำมันจากต่างชาติได้ และยังอาจกล่าวได้ว่า โครงการพัฒนาเครือข่ายรางรถไฟนั้นคือการวางรากฐาน สำหรับแนวทางใหม่ในการขนส่งมวลชน ที่มีประสิทธิภาพในอเมริกา